चुनावी परिणामों के इंतजार की इस बेसब्री में आज वरुण धवन और आलिया भट्ट की फिल्म 'बद्रीनाथ की दुल्हनियां' रिलीज हुई है. यह फिल्म कहानी है बद्रीनाथ और वैदेही के प्यार की. वरुण धवन यानि बद्रीनाथ अपने प्यार आलिया भट्ट यानी वैदेही को अपनी दुल्हनियां बनाने की हर मुमकिन कोशिश करता है मगर वैदेही शादी के मंडप से भाग जाती है. वैदेही क्यों और कहाँ भागती है इसके लिए आपको फिल्म देखनी पड़ेगी. इस फिल्म के अन्य पहलुओं पर बात करें तो फिल्म बद्रीनाथ की दुल्हनियां एक हल्की- फुल्की लव स्टोरी है जिसमें उत्तर प्रदेश के झांसी या यूं कहें कि भारत के छोटे शहर की झलक है जहां लोग रीती रिवाजों और परंपराओं से समझौता बहुत कम करते हैं.